**Nordisk 50cc klasse 2B classic reglement**

**50cc raceren der stiller til start i denne klasse skal afspejle maskinerne der blev anvendt i VM GP løbene eller nationale løb i perioden 1962- 83.**

**Der er tre kategorier at bedømme raceren efter:**

**Kategori 1: Ægte racer med dokumentation**

**Kategori2: Replika af dokumenteret ægte racer**

**Kategori3: Selv- bygget racer som overholder maskinernes tidstypiske udseende og er samlet af godkendte materialer, dele og kvalitet. Obs! Vend dine planer med teknisk komité inden du går i gang!**

**1,0 Kategori 1 Racer:**

**Generelt gælder det at en racer er godkendt, hvis den i 50cc epoken har deltaget i nationale eller internationale løb, dog med den forudsætning at den stadig er i samme udførelse.**

**1,1 Kategori 2 Racer:**

**Replika af ovenstående er også godkendt, hvis at væsentlig dele som stel, motor, forgaffel, hjul ,bremser, tank, sæde og kåbe ikke adskiller sig fra originalen.**

**2,0 Kategori 3 Racer:**

**Hvis raceren ikke passer ind i ovenstående kategorier og er bygget uden forbillede gælder følgende:**

**Tag kontakt med maskinkomitéen eller klasserepræsentanten inden du begynder opbygningen af raceren. Det er byggerens ansvar at komponenter og detaljer opfylder reglementet i tvivls tilfælde.**

 **Raceren skal årgangsmæssigt stemme overens med en epoke inden for perioden, således at en 60´er racer ikke er udstyret med motor eller kåbe fra 80´erne.**

**2,1 Stel:**

**Traditionelle runde rør, centralrør eller monocoque i enten stål, aluminium eller glasfiber.**

**2,2 Hjul:**

**18 eller (19" tilladt på 62- 69 racere) trådhjul med stål eller aluminiumsfælg. Hvis aluminiumsfælg skal denne have høj kant.**

**Støbte 18" aluminium eller magnesium fælge med tidssvarende udseende. Typisk er 1.2" for og 1,4" bag. Max tilladt fælgbredde er 1,4" for og 1,6" bag.**

**2,3 Dæk:**

**Racingdæk med classic mønster i dimension 2,0" for og 2,25" bag hvilket også er maksimum tilladte.**

**Ikke tilladt er slicks, regndæk eller slicks med skåret mønster.**

**2,4 Forgaffel:**

**Teleskop forgaffel med max 30 mm gaffelben.**

**Ikke tilladt er hydraulisk antidive og upside down gafler.**

**2,5 Svinggaffel:**

**Fremstillet af runde eller firkant - rør, affjedret med 2 støddæmpere eller enkelt centralt placeret dæmper.**

**Ikke tilladt er multilink affjedring**

**2,6,1 Motor:**

**Godkendt er 50cc motorer der har været anvendt i nationale eller internationale roadracing løb til og med sæsonen 1983. Motorens hovedkomponenter såsom blok, cylinder og topstykke skal være i overensstemmelse med det som blev anvendt t.o.m. 1983.**

**2,6,2 Motorens sidedæksler:**

**Må modificeres eller fjernes, ombygning til drejeventil indsugning og tørkobling er tilladt.**

**2,6,3 Indvendig tuning samt blanding af fabrikater er tilladt**

**Transmission må have højst 6 gear, undtaget er replikaer af ægte racer. Eksternt manuelt overgear er tilladt.**

**Moderne cylinder kit skal skjules vha. "dummie" med klassisk udseende.**

**Hjemmebygget motor fremstillet i fræst aluminium skal være i replika udførelse.**

**2.7 Karburator:**

**Alle rundspjælds- karburatorer er godkendte f.eks. Mikuni type VM, Bing, Dellorto og Keihin.**

**Tidlige fladspjælds karburatorer såsom Gardner, Lectron, Posa-fuel og Pekar/Lenkar er også godkendte.**

**Karburatorens størrelse er valgfri**

**Ikke tilladt er elektrisk Power-jet**

**Ikke tilladt er D-spjælds karburatorer f.eks. Keihin PWK og lign.**

**Ikke tilladt er membran (Reed- ventil) i indsugningen.**

**2.8 Kåbe, sadel, tank, pedaler og clip-ons:**

**Skal være som anvendt i perioden 1962- 83**

**Lakering og transfers skal have et tidstypisk udseende. Sponsor- logos er her undtaget. Anvendes kulfiber dele skal disse være overlakerede.**

**Fodhvilere, styr og greb- ender skal være afrundede - minimum radius Ø10mm**

**2.9 Tændings anlæg:**

**Frit, men moderne digitale tændings- bokse og spoler camoufleres som tidlige modeller eller gemmes væk, således at maskinen opnår et tidstypisk udseende.**

**Ikke tilladt er data- logning og Lambda sensorer.**

**2.10 Instrumentering:**

**Frit, men kun analoge instrumenter - ikke digitale.**

**2.11 Bremser:**

**Tromlebremser med klassisk udseende.**

**Skivebremser også med klassisk udseende.**

**Calibre, mekaniske (Campagnolo) eller hydrauliske af trekant- typen (Grimeca, Brembo og Scarab) eller kopier deraf med maksimum 2 stempler.**

**Ikke tilladt er laser- skårne skiver "wave- skiver".**

 **2.12 Lyddæmper:**

**Valgfri, men skal overholde banernes støjgrænse.**

**2.13 Udstødning:**

**Valgfri**

**2.14 Brændstof:**

**Benzin handlet på tank- stationer.**

**2.15 Generelt:**

**Raceren skal udføres i en høj teknisk standard.**

**Hvad ikke er nævnt hér er ikke tilladt**

**Generelt classic maskin- reglement findes under DMUSPORT.DK**

**Obs! Nummer- skiltene i klasse 2B er hvid baggrund med sorte tal!**